Nafarroako Parlamentuko Mahaiak, 2020ko uztailaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Aguirre Oviedo jaunak aurkeztutako galdera, Lanbide Heziketa Modernizatzeko Planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko uztailaren 27an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Jorge Aguirre Oviedo jaunak, Legebiltzarreko Erregelamenduak ezarritakoaren babesean, honako galdera hau egiten du, Hezkuntzako kontseilariak Osoko Bilkuran ahoz erantzun dezan:

Espainiako Gobernuak Lanbide Heziketa Modernitzatzeko Plana aurkeztu du; horri esker, Lanbide Heziketa gaurko egoerara egokitzen ahalko da, eta hezkuntza sistemaren egiazko lehentasuna izaten ahalko da.

Nafarroako Gobernuak zer balorazio egiten du Lanbide Heziketa Modernitzatzeko Planari dagokionez eta zer ondorio izan dezake horrek Nafarroako hezkuntza sisteman?

Iruñean, 2020ko uztailaren 23an

Foru parlamentaria: Jorge Aguirre Oviedo